OpenLLM-France/wikimedia huggingface dataset:
# Julio II.a

Julio II.a (Albissola Marina, 1443ko abenduaren 5a - Erroma, 1513ko otsailaren 21a) Eliza Katolikoko 216. aita santua izan zen 1503 eta 1513 bitartean. "Aita Santu Gerlaria" bezala ezagutua da, bere aitasantualdiaren aktibitate politiko eta militar biziaren ondorioz. Arturo Kanpionen hitzetan Julio II.a izan zen benetan Nafarroa konkistatu zuena eta ez Albako dukea.

## Lehen urteak

Giuliano della Rovere, hori baitzen bere benetako izena, Sixto IV.a aita santuaren iloba zen. Bere osabaren ekimenez frantziskotarrekin hezia izan zen, bere babespean hartu zuena, eta beranduago La Pérouseko komentu batera bidali zuen, non goi mailako ikasketak egingo zituen. 1471n, bere osaba aita santu bihurtu eta gutxira, Frantziako Carpentras herriko gotzain izendatua izan zen. Urte horretan bertan kardinal kargura igoa izan zen. Bere osaba aita santua zela, eragin handia izaten hasten da, zortzi gotzaintza ere jasoz (horien artean Lausanne eta Coutancesekoak) baita Avignoneko artzapezpikutza ere. 1480an Frantziara bidali zuten legatu pontifizio bezala, eta han lau urtez egon zen. Hain trebetasun handia erakutsi zuen laster eragin handia izaten hasi zela kolegio kardenalizioan, 1484an bere osabaren ondorengoa izan zen Inozentzio VIII.aren agintaldian are gehiago hazten den eragina.
Giulianok zenbait seme-alaba izan zituen, baina helduarora iritsi zen bakarra Felice della Rovere izan zen, 1483an jaioa Julio II.ak Lucrezia Normanini erromatar aristokratarekin izan zuen harremanaren fruitu. Felice jaio eta gutxira, Giulianok Lucrezia eta Bernardino de Cuspisen arteko ezkontza moldatu zuen, Giulianoren lehengusua zen Girolamo Basso della Rovere kardinalaren maestro di casa zena.

## Heriotza eta hilobia

1505. urtean Julio II.a bere hilobi monumentala hasi zen planifikatzen, Michelangelori lanan enkargatuz. Hasiera batean izugarri handia izan behar zen eta San Petri basilikan kokatua egon behar zuen, baina proiektu txikiagoa egin zen azkenean, batez ere 1513an Julio hil ondoren eraldaketak ezarri zirelako.
Azkenean, Julio ehortzi zuten San Petri bere osaba Sixto IV.a aita santuaren ondoan, eta hilobia egin egin zen, eskala txikiagoan izan arren, monumentala eta bikaina guztiarekin, eta Della Rovere familiari lotutako San Pietro in Vincoli elizan kokatu zen. Michelangelok hilobi horretarako egindako lanetako bat da Moises eskultura ezaguna.

## Ondorengotza apostolikoa

* Guillaume d’Estouteville kardinala
* Sisto IV.a aita santua (1471)
* Julio II.a aita santua

## Erreferentziak

* ↑ Euskaltzaindia. 129. araua: Aita santuen izenak. .
* ↑ Azurmendi, J. 2015: "Nafarroatik Nafarroara. Epilogo gisa" in Pruden Gartzia: Nafarroako auziaz, Donostia, Elkar. 91 or.
* ↑ (Ingelesez) «Pope Julius II (Giuliano della Rovere)» Catholic Hierarchy (Noiz kontsultatua: 2024-05-04).

## Kanpo estekak

* Datuak: Q80516
* Multimedia: Iulius II / Q80516
# Julio III.a

Julio III.a (latinez Iulius PP III), benetako izenez Giovanni Maria Ciocchi del Monte, (Erroma 1487ko irailaren 10a - 1555eko martxoaren 23a), Eliza Katolikoko 221. aita santua izan zen, 1550etik 1555 arte.

## Bizitza

Giovanni Maria Ciocchi del Montek Perugia eta Sienan jurisprudentzia eta teologia ikasi ondoren, bere osaba baten oinordeko izan zen Sipontoko artzapezpikutzan 1513an, 1521ean, Paviako gotzain izendatua izan zen arte bete zuen kargua.
Karlos I.a Espainiakoaren bahitua 1527ko Erromako Arpilaketan, Paulo III.ak kardinal presbitero izendatu zuen 1536an, eta, aita santu honek, Trentoko kontzilioa prestatzea agindu zion, presiditu ahal izango zuen kontzilioa.

## Aitasantualdia

Soilik berrogeita zortzi kardinalek parte hartu zuten konklabe batean aita santu bezala izendatua, bere koroatzean, Julio III.a izena hartu zuen. Karlos I.a Espainiakoa, hasiera batean, izendapen honen aurka zegoen, hautagai bezala, Joan Toledokoa proposatu zuena, baina, frantziarrek eta italiarrek del Monte kardinalaren izendapenari buruz lortutako adostasunaren aurrean etsi egin zuen. Guzti honekin, aurrerago, Karlos I.aren aliatu leiala izan zen. Otsailak 7an aukeratua, hilabete horretako 22an koroatua izan zen.
Aita santu berriak, kontzilioko aktibitatea geldirik ikusi zuen, eta ez zuen urte bete geroago arte berrabiarazterik lortu. 1551ko martxoaren 1ean, berriz hasi ziren kontzilioko biltzarrak. Trenton jarraitu zuen, enperadoreak ez baitzuen beste egoitzarik onartuko, eta aita santuak, izaera bizikoa ere ez zena, enperadorearen nahiei ezezkorik ez emateko haina beldur zion. Gotzainak eta gainontzeko ordezkari frantziarrak ez ziren kontziliora joan, euren errege berria zen Henrike II.a Frantziakoak ez baitzien utzi.
Frantzia eta Espainia-Inperioa ardatzaren arteko bake kaxkarra, apurtzear zegoen. Kontu italiarrek, eta, horiei lotuta, aita santuak, gerrarako aukera eman zuten. Julio III.ak, aurreko aita santua izan zen Paulo III.aren biloba eta Karlos I.aren suhia zen Oktabio Farnesio, Parmako dukerrian berrezarri zuen, nork bere aitaginarrebari utzi behar zion, aurreko konpromiso baten ondorioz. Dukerriaren buruzagitza mantentzeko, Oktabiok ez zuen errege frantziarrari laguntza eskatzeko zalantzarik izan, nork, oso gogo onez lagunduko zion, Karlos I.aren etsaia zela eta. Aita Santua, dukeak erdeinatua eta Frantziak jazarria, bere indarrak Karlos I.arekin batu zituen. Frantziako errege "oso kristauak", ez zuen kontzientzia arazorik izan, berak Siena bereganatu eta gerra Italia erdialderantz eramaten zuen bitartean Italiako kostaldeak inbaditu zituzten turkiarrekin aliatzean.
1552an itxi zen, bat-batean, Trentoko kontzilioa. Aita Santuak, oraindik 1555eko martxoa arte jarraitu zuen, baina jada ez zuen kontzilioa berrabiarazteko kemenik izan.
San Malakiasen profeziek, aita santu honi, De corona montana (Mendiko koroarena) bezala erreferentzia egiten diote, bataiatua izan zen izenari eta bere armarrian bi koroa agertzeari erreferentzia egiten dion aipamena.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q169911
* Multimedia: Iulius III / Q169911
# Konakry

Konakry (frantsesez: Conakry; susueraz: Kɔnakiri) Gineako hiriburua eta hiri nagusia da. 2007ko erroldaren arabera 1.857.153 biztanle zituen.

## Kokapena eta ezaugarriak

Ozeano Atlantikoaren kostaldean dago kokatuta, herrialdeko hego-mendebaldean, Tombo edo Tumbo izeneko uhartean, Kaloumeko penintsulan, Los uharteen parez-pare. Nazioarteko aireportua eta portua ditu. Burdinkia, bauxita, fruituak, kafea eta arraina esportatzen dira portutik. 1950az gero garatu da industria (ehungintza, janari industria, tabakogintza, zapatagintza, leherkariak). Eraikuntzen artean aipagarriak dira Legebiltzarreko egoitza (Herriaren Jauregia), frantses kolonialismoaren aurka borrokatu ziren martirien omenez eginiko estatua, meskita nagusia eta katedral katolikoa.

## Klima

Datu klimatikoak (Konakry, 1961-1990) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 32.2 | 33.1 | 33.4 | 33.6 | 33.2 | 31.8 | 30.2 | 29.9 | 30.6 | 30.9 | 32.0 | 32.2 | 31.9 |
| Batez besteko tenperatura (ºC) | 26.1 | 26.5 | 27.0 | 27.4 | 27.5 | 26.5 | 25.5 | 25.2 | 25.6 | 26.3 | 27.0 | 26.6 | 26.4 |
| Batez besteko tenperatura minimoa (°C) | 19.0 | 20.2 | 21.2 | 22.0 | 20.7 | 20.2 | 20.4 | 20.8 | 20.7 | 20.4 | 21.0 | 20.1 | 20.6 |
| Euria (mm) | 1 | 1 | 3 | 22 | 137 | 396 | 1130 | 1104 | 617 | 295 | 70 | 8 | 3784 |
| Euri egunak (≥ 1.0 mm) | 0 | 0 | 0 | 2 | 9 | 18 | 27 | 27 | 22 | 17 | 6 | 1 | 129 |
| Eguzki orduak | 223.2 | 224.0 | 251.1 | 222.0 | 207.7 | 155.0 | 108.5 | 86.8 | 135.0 | 189.1 | 207.0 | 213.9 | 2223.3 |
| Iturria: Hong Kong Observatory, ||||||||||||||

## Iruditegia

* Konakryko kale bat.
* Txalupak Konakryn.
* Bertako emakumeak.
* Itsasertza eta hondartza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Climatological Information for Conakry, Guinea. Hong Kong Observatory.

## Kanpo estekak

* Datuak: Q3733
* Multimedia: Conakry / Q3733
# KonLive Distribution

KonLive Distribution edo KonLive Akon R&B abeslariak sortutako diskoetxea da, Jimmy Iovine eta Interscope Records-en arteko menturatzearen ondorio. Bere garaian KonLiveko parte izan ziren abeslari famatuen artean Lady Gaga, Colby O'Donis, Brick & Lace, Mali Music, Natalia Kills, Jeffree Star, LMFAO eta R. City aipa daitezke.

## Erreferentziak

* ↑ https://web.archive.org/web/20081227125202/http://www.billboard.com/bbcom/esearch/chart_display.jsp?cfi=333&cfgn=Albums&cfn=Top+R%26amp%3BB%2FHip-Hop+Albums&ci=3104658&cdi=10087648&cid=12%2F20%2F2008
* ↑ (Ingelesez) «Cherrytree Records, Home to LMFAO and Ellie Goulding, to Remain With Interscope» The Hollywood Reporter (Noiz kontsultatua: 2020-08-08).
* ↑ (Ingelesez) «KonLive Distribution» Discogs (Noiz kontsultatua: 2020-08-08).

## Kanpo estekak

* Datuak: Q946523
# Kon-Tiki Museoa

Kon-Tiki museoa, Norvegiako hiriburua den Oslon dagoen museo bat da, Thor Heyerdahlen espedizioetan zehar bildutako itsasontzi eta beste objektu kultural batzuk dituena. Bygdøy penintsulan dago.
Museoa, jatorrian, Kon-Tiki ontzia hartzeko eraiki zen, baltsa zurez eginiko eta Kristobal Kolonen aurreko eredu peruar batean oinarritutako itsasontzi bat. Itsasontzi hau, Heyerdahlek, Peru eta Polinesia artean itsas korronteak jarraituz bidaiatzeko erabili zuen 1947an.
Beste itsasontzi bat, Ra IIa da, uretako landareen ihiz eginikoa, Heyerdahlek, mota hauetako itsasontzien itxurari buruz Antzinako Egipton zuen ideiaren arabera. Esploratzaileak, itsasontzi hau erabili zuen Ipar Afrikatik Karibera bidaiatzeko, Ra Iean eginiko beste saiakera batek, bere helmugara iritsi aurretik porrot egin ondoren.
Museoan, esploratzaile norvegiarrak, Pazko uhartean eginiko bere ikerketa arkeologikoen ondoren berarekin eraman zituen objektu kulturalen bilduma bat ere badago, baita moai bezala ezagutzen diren estatua ospetsuen kopia bat ere.
Museoan jarritako objektu berrienen artean, Heyerdahlen taldeak Túcumen, Peru iparraldean aurkitu zituen giza-hegazti mitikoen erliebe baten kopia dago. Giza-hegazti peruar hauen eta Pazko uharteko Tangata Manuen arteko antzekotasuna, europarrak iritsi aurretik Hego Amerika eta Pazko uhartearen arteko harremanaren teoriari buruzko oinarririk sendoena da.
Badago, baita ere, munduko toki ezberdinetan ihizko itsasontzien erabilera adierazten duen bilduma bat, baita Heyerdahlek, historiaurrean ozeanoetatik giza migrazio handiei buruzko teoriak indartzen zituzten beste material batzuk ere.

## Kanpo estekak

* Kon-Tiki Museoa
* Datuak: Q1415972
* Multimedia: Kon-Tiki Museum / Q1415972
# Kona Badia

Kona Badia (gaztelaniaz: Bahía Kona) Titikaka lakuko badia bat da, Isla del Sol uhartean dagoena. 1,7 itsas miliako (3.148 kilometro) sarrera ahoa du, 3,60 kilometroko sakonera duelarik. Bere hedadura, gutxi gora-behera, 4,6 kilometro karratukoa da, uharteko badiarik handiena delarik.

## Ikus, gainera

* Isla del Sol
* Yampupata penintsula
* Yampupata itsasartea

## Kanpo estekak

* Datuak: Q8239860
# Konakryko eskualdea

Konakry mendebaldeko Gineako eskualde administratiboa da. 450 kilometro koadroko azalera du, eta 2014an 1.660.973 biztanle zituen. Hiriburua Konakry da.

## Banaketa administratiboa

Bere barnean Kaloum, Matoto, Ratoma, Dixin eta Matam udalerriak ditu.

## Erreferentziak

* ↑ Ghana: Regions, Cities & Urban Places. citypopulation.de (Noiz kontsultatua: 2020-12-9).

## Kanpo estekak

* Datuak: Q1373230
* Multimedia: Guinea / Q1373230
# Konami

Konami Holdings Corporation (japonieraz: コナミホールディングス株式会社, Konami Hōrudingusu Kabushiki-gaisha) , arruntean Konami deitua, Japoniako entretenimendu enpresa bat da. 1969an konponketa eta jukeboxen negozio gisa sortu zuten Osakan, eta gaur egun jostailuak, karta bildumagarriak, animea, tokusatsu, txanpon-makinak eta bideo-jokoak garatzen ditu. Castlevania, Contra, Metal Gear Solid, Silent Hill, Dance Dance Revolution eta Pro Evolution Soccer saila arrakastatsuen jabea da.

## Erreferentziak

* ↑ (Ingelesez) «Top 25 gaming companies» Newzoo.com.

## Kanpo estekak

* Datuak: Q45700
* Multimedia: Konami / Q45700
# Konami kodea

Konami kodea (japonieraz: コナミコマンド, Konami komando, euskaraz: «Konami komandoa») Konami enpresaren bideo-joko askotan agertzen den trikimailu bat da. Jokalariak jokoaren agintean ondorengo botoi sekuentzia sakatzean datza:

## Historia

Kodea lehen aldiz 1986an erabili zen, Nintendo Entertainment System kontsolarako Gradius bideo-jokoan. Kodearen sortzailea Kazuhisa Hashimoto (1958-11-15 / 2020-02-25) garatzaile japoniarra izan zen. Jokoa probatzen ari zela zailegia iruditu zitzaion eta trikimailu bat txertatu zuen, jokoan aurrera egin ahala lortzen ziren botere bereziak lortzeko.
Kodea 1988ko Contra jokoarekin egin zen ezagun. Gradius baino askoz gehiago saldu zen eta bideo-jokoaren zailtasun maila oso altua zen. Konami kodea sakatzean 30 bizitza jasotzen zituen jokalariak.
Geroztik Konamiren hainbat bideo-jokotan agertu da trikimailua: Castlevaniatik Metal Gearera. Beste enpresek garatutako jokoetan ere erabili da: Fortnite, Final Fantasy, League of Legends...

## Erreferentziak

* 1 2 (Ingelesez) «Konami Code creator Kazuhisa Hashimoto has died» GameRevolution 2020-02-26 (Noiz kontsultatua: 2020-02-26).
* ↑ (Ingelesez) Good, Owen S.. (2020-02-26). «Konami Code creator Kazuhisa Hashimoto dies at 61» Polygon (Noiz kontsultatua: 2020-02-26).

## Kanpo estekak

* Datuak: Q909243
* Multimedia: Konami Code / Q909243
# Kon Ichikawa

Kon Ichikawa (japonieraz: 市川 崑, Ichikawa Kon, Ise, Mie prefetura, 1915eko azaroaren 20a - Tokio, 2008ko otsailaren 13a) japoniar zinema-zuzendaria izan zen.
1933an, Kiotoko J.O. estudioetako animazio-sailean hasi zen lanean, eta panpina artikulatuak filmatzeko teknika ikasi zuen han. Gero, zuzendari-laguntzaile gisa lanean hasi, eta Tokiora joan zen. Han, Natto Wada gidoigilea ezagutu eta esposatu zuen. Lan asko egin zuten elkarrekin, eta Nattok idatzi zizkion bere filmetarako gidoirik onenak. 1946an hasi zen filmak zuzentzen, baina 1956an egin zuen lehen maisulana: Harpa birmaniarra, budismo-kutsuko gerraren aurkako filma; arrakasta handia izan zuen nazioarteko zinema-jaialdietan. 1959an, gai berari heldu zion film are gogorrago batean. Sua lautadan (1959) zuen izenburua film hark, eta Filipinetako gerraren miseriak kontatzen ditu oso modu gordinean. 1963an, Antzezle baten mendekua egin zuen, eta 1965ean Tokioko Olinpiar Jokoak, joko haietako film ofiziala. 1980ko hamarkadan, zenbait film egin zituen gazteentzat, esate baterako, Horda basatiak (1980), komiki ezagun batean oinarrituta eta irudi erreala eta marrazki bizidunak nahastuz, eta Ilargiko printzesa (1987), herri-ipuin batean oinarritua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q55397
* Multimedia: Kon Ichikawa / Q55397
# Kobaltopentlandita

Kobaltopentlandita sulfuro motako minerala da eta pentlandite taldearen kidea da.

## Ezaugarriak

Kobaltopentlandita sulfuro mineralaren formula kimikoa hau da: ${\ce {(Co,Ni,Fe)9S8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 - 4,5 da.

## Erreferentziak

* 1 2 (Ingelesez) «Cobaltpentlandite: Mineral information, data and localities.» www.mindat.org (Noiz kontsultatua: 12-05-2019).
# Kobaltotsumcorita

Kobaltotsumcorita fosfato motako minerala da eta tsumcorite taldearen kidea da.

## Ezaugarriak

Kobaltotsumcorita fosfato mineralaren formula kimikoa hau da: ${\ce {Pb(Co,Fe^{3+},Ni)2(AsO4)2 * 2(H2O,OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Cobalttsumcorite: Mineral information, data and localities.» www.mindat.org (Noiz kontsultatua: 12-05-2019).
# Koban (musika taldea)

Koban, Donostiako musika talde bat da 2015 urtean sortu zena. Hasiera batean trikitixa eta swinga uztartzeko asmoa zuten baina taldekide berriak sartu ahala musika estilo berezia garatu dute.

## Taldekideak

* Eli (pianoa eta ahotsa)
* Onintza (trikitixa eta ahotsa)
* Rakel (sintea eta ahotsa)
* Xalba (gitarra elektrikoa).
* Joseba (elektronika)
* Esti, Jone eta Maddi (koroak eta perkusioa)

## Diskografia

* Congo Square (2017, autoekoiztua) - singlea
* Koban (2018, autoekoiztua)

## Erreferentziak

* ↑ (Gaztelaniaz) Vasco, Diario. «Antiguarock: Koban eta Ingo al deu?» agenda.diariovasco.com (Noiz kontsultatua: 2017-03-15).
* ↑ Congo Square. (Noiz kontsultatua: 2018-04-11).
* ↑ Koban. (Noiz kontsultatua: 2018-04-11).

## Kanpo estekak

* Datuak: Q31189096
# Kobaltneustädtelita

Kobaltneustädtelita fosfato motako minerala da.

## Ezaugarriak

Kobaltneustädtelita fosfato mineralaren formula kimikoa hau da: ${\ce {Bi2Fe^{3+}(Co,Fe^{3+})(AsO4)2(O,OH)4}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Kobaltneustädtelite: Mineral information, data and localities.» www.mindat.org (Noiz kontsultatua: 12-05-2019).
# Kobaltkoritnigita

Kobaltkoritnigita fosfato motako minerala da eta koritnigite taldearen kidea da.

## Ezaugarriak

Kobaltkoritnigita fosfato mineralaren formula kimikoa hau da: ${\ce {(Co,Zn)(HAsO4) * H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 3 da.

## Erreferentziak

* 1 2 (Ingelesez) «Kobaltkoritnigite: Mineral information, data and localities.» www.mindat.org (Noiz kontsultatua: 12-05-2019).
# Kobaltolotharmeyerita

Kobaltolotharmeyerita fosfato motako minerala da eta tsumcorite taldearen kidea da.

## Ezaugarriak

Kobaltolotharmeyerita fosfato mineralaren formula kimikoa hau da: ${\ce {Ca(Co,Fe^{3+},Ni)2(AsO4)2 * 2(H2O,OH)}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Cobaltlotharmeyerite: Mineral information, data and localities.» www.mindat.org (Noiz kontsultatua: 12-05-2019).
# Kobaltozippeita

Kobaltozippeita sulfato motako minerala da eta zippeite taldearen kidea da.

## Ezaugarriak

Kobaltozippeita sulfato mineralaren formula kimikoa hau da: ${\ce {Co(UO2)2(SO4)O2 * 3.5H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Cobaltzippeite: Mineral information, data and localities.» www.mindat.org (Noiz kontsultatua: 12-05-2019).
# Kobaltoblödita

Kobaltoblödita mineral bat da eta blödite taldearen kidea da.

## Ezaugarriak

Kobaltoblödita elementu kimiko mineralaren formula kimikoa hau da: ${\ce {Na2Co(SO4)2*4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Cobaltoblödite: Mineral information, data and localities.» www.mindat.org (Noiz kontsultatua: 12-05-2019).
# Klima polar

Klima polar ia etengabe 0 °C baino gutxiagoko tenperatura eta prezipitazio urriak dituen klima da. Airearen hezetasuna hutsala eta haizea oso gogorra da, egoera oraindik latzago bilakatuz.
Batez ere bi poloen inguruko eskualdeetan (Zirkulu Polar Artikoa eta Ipar Polo artean eta Zirkulu Polar Antartikoa eta Hego Polo artean) dugu klima mota hau. Antartika kontinentea delako, Ipar Poloa baino tenperatura hotzagoak ditu, -70 °C, -80 °C eta baita -89,5 °C (Lurreko errekorra) izanik. Mendilerro altuenen klima Poloena bezalakoa da eta Himalaiako, Andeetako edo Alaskako mendikateko tontorretan antzeko klima dute.

## Erreferentziak

* ↑ Temario Oposiciones: Geografía e Historia para educación secundaria. , 28 or..

## Kanpo estekak

* Datuak: Q193372
* Multimedia: Polar climate / Q193372
# Klimas Tarentokoa

Klimas Tarentokoa K.a. IV. mendearen lehen zatian bizi izan zen pitagorikoa izan zen. Pitagorismoaren oinarrietara ekarpen gutxi egin omen zuen.
# Klimax

Klimax (grezierazko κλίμαξ, eusk: eskailera, hitzetik ekarria), jarduera baten goren unea da. Beraz, izan daiteke:
* Orgasmoaren sinonimoa;
* Klimax (musika), konposizio baten goren unea;
* Klimax (erretorika), baliabide erretorikoa;
* Klimax (geografia), ekosistema batek irits dezakeen egoerarik egonkorrena.
# Kanarietako Unibertsitate Europarra

Kanarietako Unibertsitate Europarra (gaztelaniaz: Universidad Europea de Canarias) Kanarietako unibertsitate pribatua da, La Orotavan eta, laster, Santa Cruz de Tenerifen campusak dituena.
2012an sortu zuten eta bost gradu eta hiru master irakasten ditu.

## Kanpo estekak

* Datuak: Q6156450
# Kanarietako Langile Fronte Sindikala

Kanarietako Langile Fronte Sindikala (gaztelaniaz, Frente Sindical Obrero de Canarias [FSOC]) kanariar klase erakunde sindikal bat da, ezkertiarra eta kanariar nazionalista.

## Kanpo estekak

* Webgune ofiziala
* Datuak: Q3752662
# Kanarietako Parlamentua

Kanarietako Parlamentua (gaztelaniaz Parlamento de Canarias) Kanaria uharteak osatzen duten erakundeetako bat da. Bertan, Kanarietako legeak eratzen dira. 60 legebiltzarkideek osatzen dute, kanariarren botoen bidez aukeraturik. Parlamentuaren egoitza, Santa Cruz Tenerifekoan dago.

## IX. legealdiko osaketa

IX. legealdiko parlamentu-taldeak :
| Izena | Alderdia | Bozeramailea | Buruzagia | Eserlekuak |
| Parlamentu-talde Nazionalista (CC-PNC) | Kanariar Koalizioa- Kanariar Alderdi Nazionalista | José Miguel Ruano León | Fernando Clavijo Batlle | 16 |
| Parlamentu-talde Sozialista (PSC-PSOE) | Espainiako Langileen Alderdi Sozialista | Iñaki Álvaro Lavandera | Patricia Hernández Gutiérrez | 15 |
| Parlamentu-talde Popularra (PP) | Alderdi Popularra | María Australia Navarro de Paz | José Manuel Soria López | 12 |
| Podemos | Podemos | Noemí Santana Perera | Noemí Santana Perera | 7 |
| Kanarias Berria (NC) | Kanarias Berria | Román Rodríguez Rodríguez | Román Rodríguez Rodríguez | 5 |
| Gomerako Taldea Sozialista (ASG) | Gomerako Alderdi Sozialista | Casimiro Curbelo Curbelo | Casimiro Curbelo Curbelo | 3 |
| Hierroko Talde Independentea (AHI) | Hierroko Talde Independentea | José Miguel Ruano León | Tomás Padrón | 2 |

## Ikus, gainera

* Kanarietako Gobernua
* Erkidegoko ganbera

## Kanpo estekak

* Legebiltzarraren webgune ofiziala (Gaztelaniaz)
* Datuak: Q4843653
* Multimedia: Parliament of the Canary Islands / Q4843653
# Kanariar pinu

Kanariar pinua (Pinus canariensis) Pinaceae familiako espezie baten izen arrunta da, Kanarietan endemikoa dena. Beste lekuetan landare apaingarri moduan erabiltzen dute.

## Erreferentziak

* ↑ C.A.B. International. (2002-4-4). Pines of Silvicultural Importance: Compiled from the Forestry Compendium, CAB International. CABI, 35 or. ISBN 978-0-85199-539-7..

## Kanpo estekak

* Datuak: Q756191
* Multimedia: Pinus canariensis / Q756191
* Espezieak: Pinus canariensis
# Kanariar pitxartxar

Kanariar pitxartxarra (Saxicola dacotiae) Saxicola generoko animalia da. Hegaztien barruko Muscicapidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Saxicola
* Muscicapidae

## Kanpo estekak

* World Bird Names
* Datuak: Q1587242
* Multimedia: Saxicola dacotiae / Q1587242
* Espezieak: Saxicola dacotiae